Miele H 6260 BP *H6260BP* Einbau Backofen Edelstahl EEK: A | Premiumshop24
Sie bewerten:Miele H 6260 BP (H6260BP) Backofen Edelstahl EEK: A+ GoWikipedia - (486958) 2014 MU69
Die eerste kleurfoto van 2014 MU69.
Ultima Thule (nieamptelik)
296,44 jaar (108 274 dae)
2,4518°, 1,9 °
31 km x 19 km
(486958) 2014 MU69, voorheen bekend as PT1 en 1110113Y, en met die bynaam Ultima Thule wat die New Horizons-span daaraan gegee het, is ’n trans-Neptunus-voorwerp in die Kuipergordel in die buitenste deel van die Sonnestelsel. Dit is op 26 Junie 2014 deur sterrekundiges ontdek met behulp van die Hubble-ruimteteleskoop. Ultima Thule het ’n geraamde grootte van 31 x 19 km. Dit is ’n kontakdubbelvoorwerp en bestaan uit 'n groter deel (Ultima) wat drie keer so groot soos die kleiner deel (Thule) is. Dit het ’n wentelperiode van 298 jaar en ’n klein baanhelling en eksentrisiteit – daarom word dit as ’n klassieke Kuipergordelvoorwerp geklassifiseer. Dit het vermoedelik nie groot versteurings ondergaan nie en het dalk min kraters.
In Augustus 2015 is (486958) 2014 MU69 gekies as die volgende teiken van die ruimtetuig New Horizons ná sy verbyvlug van die dwergplaneet Pluto. Op 13 Maart 2018 het Nasa aangekondig (486958) 2014 MU69 sal die bynaam Ultima Thule hê. Dié besluit is geneem ná ’n openbare stemveldtog. Ultima Thule, of sommer net Ultima, sal die nieamptelike naam wees totdat die ontdekkingspan ’n amptelike naam aan die Internasionale Astronomiese Unie (IAU) voorstel wat voldoen aan bestaande riglyne vir name in die ruimte. Die New Horizons-span het besluit om te wag met ’n voorstel tot ná die verbyvlug op 1 Januarie 2019, wanneer (486958) 2014 MU69 se eienskappe bekend sal wees. Ultima Thule is die verste voorwerp in die Sonnestelsel wat nog deur ’n ruimtetuig besoek is.
2.2 Okkultasies in 2017
2.3 Okkultasies in 2018
Toe 2014 MU69 die eerste keer waargeneem is, het dit die naam 1110113Y gekry, of sommer "11". Nasa het in Oktober 2014 aangekondig dit is ’n moontlike volgende teiken van New Horizons en dit is nieamptelik "PT1", of "Potential Target 1", genoem. Sy amptelike naam, 2014 MU69 (’n voorlopige naam wat aandui dit was die 1 745ste voorwerp wat in die tweede helfte van Junie 2014 ontdek is), is in Maart 2015 deur die Kleinplaneetsentrum daaraan gegee nadat genoeg wenteleienskappe versamel is. Ná nog waarnemings van sy wentelbaan het dit die permanente kleinplaneetnommer (486958) op 12 Maart 2017 gekry.
’n Gewone naam vir die voorwerp sal gekies word ná die verbyvlug wanneer sy eienskappe beter bekend is. Nasa het die publiek intussen genooi om vir ’n bynaam te stem. Op 13 Maart 2018 het Nasa aangekondig die bynaam sal Ultima Thule wees. Die naam, wat ’n veraf plek buite die grense van die bekende wêreld beteken, is een van 37 wat uit 34 000 name gekies is en waarvoor gestem kon word. Nadat met sekerheid vasgestel is dit is ’n kontakdubbelvoorwerp, het die New Horizons-span die grootste liggaam op 2 Januarie 2019 Ultima gedoop en die kleiner een Thule. New Horizons se hoofnavorser, Alan Stern, het die voorwerp as ’n "sneeuman" beskryf.
2014 MU69 as ’n dubbelvoorwerp (kunstenaarsvoorstelling, 4 Augustus 2017).
As ’n enkelvoorwerp (kunstenaarsvoorstelling, 4 Augustus 2017).
Op 26 Junie 2014 is 2014 MU69 ontdek deur die gebruik van die Hubble-ruimteteleskoop tydens ’n voorlopige soektog na geskikte Kuipergordelvoorwerpe (KGV's) wat New Horizons kon besoek. Hubble is gebruik omdat teleskope op die grond nie ’n voorwerp in die Kuipergordel ontdek het wat op die ruimtetuig se pad lê nie. Met sy skynbare magnitude van byna 27 is 2014 MU69 te dof vir die meeste teleskope om te sien. Hubble is ook in staat tot baie presiese astrometrie en dus kon ’n betroubare wentelbaan bepaal word.
Okkultasies in 2017
LINKS: 2014 MU69 beweeg op 17 Julie 2017 vir ’n kort rukkie voor ’n onbekende ster (middel) in die sterrebeeld Boogskutter verby en versper sy lig. REGS: Data van vyf teleskope wat dit waargeneem het, het onthul 2014 MU69 het óf twee lobbe óf is twee voorwerpe.
In Junie en Julie 2017 het 2014 MU69 voor drie agtergrondsterre verbybeweeg en hul lig versper. Die New Horizons-span het ’n spesialisgroep in Suid-Amerika, Afrika en die Stille Oseaan saamgestel om die okkultasies dop te hou. Op 3 Junie het twee Nasa-spanne in Argentinië en Suid-Afrika probeer om 2014 MU69 se skaduwee waar te neem. Nie een van die teleskope het dit egter geregistreer nie en inligting van Hubble het onthul die teleskope is op die verkeerde plekke geplaas.
Op 10 Julie 2017 het die lugteleskoop SOFIA van Nieu-Seeland af probeer waarneem of daar enige gevaarlike materiaal soos ringe of stof naby 2014 MU69 is wat New Horizons tydens sy verbyvlug kon beskadig. Dit het voorlopige data bevestig dat die omgewing veilig is vir die tuig. Gedetailleerde resultate oor gevaarlike materiaal is op 20 Oktober 2017 aan die Amerikaanse Sterrekundige Vereniging (AAS) se afdeling vir planetêre wetenskappe voorgelê.
Op 17 Julie 2017 is Hubble gebruik om ook vir ringe of ruimteafval uit te kyk binne 75 000 km van die liggaam af.
2014 MU69, soos in 2014 deur Hubble afgeneem.
Vir die derde en laate okkultasie is 24 klein, mobiele teleskope op die grond in Suid-Argentinië gebruik om die gebeurtenis waar te neem en 2014 MU69 se grootte vas te stel. Danksy die laaste waarnemings deur Hubble was 2014 MU69 se posisie baie beter bekend as met die okkultasie van 3 Junie en die gebeure is deur minstens vyf van die mobiele teleskope waargeneem.
Resulate van die okkultasie op 17 Julie toon 2014 MU69 het ’n baie onreëlmatige vorm (’n uiters lang sferoïed"), of kan twee voorwerpe wees wat kontak met mekaar maak. Volgens data het 2014 MU69 twee "lobbe", met ’n deursnee van 20 en 18 km.
Okkultasies in 2018
In 2018 was daar twee moontlik voordelige okkultasies: op 16 Julie en 4 Augustus. Nie een van hulle was egter so goed soos die drie in 2017 nie. Die okkultasie op 16 Julie is geïgnoreer, maar vir die gebeure op 4 Augustus het twee spanne van altesaam 50 navorsers na terreine in Senegal en Colombia gegaan. Ondanks slegte weer by party stasies is die okkultasie waargeneem. Die data was belangrik vir die vasstelling van 2014 MU69 se grootte en vorm.
Hubble-waarnemings is op 4 Augustus onderneem om die okkultasieveldtogte te ondersteun. Hubble het geen veranderings in die helderheid van die teikenster waargeneem nie en dit het die moontlikheid van dik ringe of ruimteafval tot sowat 1 600 km van Ultima Thule af uitgeskakel. Alle resulate van die okkultasie is op 26 Oktober 2018 aan die AAS se afdeling vir planetêre wetenskappe voorgelê.
Ultima Thule was eers twee aparte voorwerpe. Dit het waarskynlik vorm aangeneem as ’n draaiende wolk van klein, ysige liggame wat mettertyd saamgesmelt het. Eindelik het twee groter liggame oorgebly en stadig na mekaar beweeg totdat hulle aan mekaar geraak en die tweelobbige voorwerp van vandag gevorm het.
2014 MU69 tussen die sterre van die Boogskutter, soos laat in 2018 deur New Horizons afgeneem. Sy skynbare magnitude soos van die ruimtetuig af gesien, het tussen die foto's van 20 tot 15 verbeter.
Nadat New Horizons sy verbyvlug van Pluto in Julie 2015 voltooi het, het dit in Oktober and November 2015 vier vlugaanpassings gedoen om dit in 2014 MU69 se rigting te laat vlieg. Dit is die eerste voorwerp waarvan ’n verbyvlug beplan is wat ontdek is nadat die ruimtetuig al gelanseer is, en is die verste voorwerp van die Aarde af wat deur ’n ruimtetuig besoek word.
New Horizons het 3 500 km van 2014 MU69 af verbygevlieg, drie keer so naby as wat dit vroeër aan Pluto was. Dit was die oggend van 1 Januarie 2019 op sy naaste afstand aan die voorwerp, toe dit 43,4 AE van die Son af was in die rigting van die sterrebeeld Boogskutter. Op dié afstand was die eenrigtingstuurtyd vir radioseine tussen die Aarde en New Horizons ses uur.
Die wetenskaplike doelwitte van die verbyvlug sluit in die vasstelling van 2014 MU69 se geologie en morfologie en die kartering van die oppervlaksamestelling (’n soektog na ammoniak, koolstofmonoksied, metaan en waterys). Opnames is ook gedoen van die omgewing om moontlike mane, ’n koma of ringe op te spoor. Beelde met ’n resolusie van 30 tot 70 m word verwag.
New Horizons het 2014 MU69 die eerste keer op 16 Augustus 2018 van ’n afstand van 172 miljoen km waargeneem. Op daardie tydstip het die voorwerp van die tuig af ’n skynbare magnitude van 20 in die rigting van die Boogskutter gehad. 2014 MU69 was drie tot vier uur voor die tuig se naaste afstand helder genoeg om met die blote oog gesien te kon word. As mane, ringe of ander gevare gesien is, sou New Horizons sy roete kon verander het om verder van die voorwerp af verby te vlieg, maar niks is waargeneem nie.
Die eerste hoëresolusiefoto's is op 1 of 2 Januarie verwag. Data van die verbyvlug sal oor die volgende 20 maande van New Horizons afgelaai word, tot September 2020.
Die aflaai van data is op 4 Januarie 2019 vir eers gestaak omdat die ruimtetuig in 'n konjunksie met die Son gegaan het. Dit sal na verwagting op 15 Januarie 2019 hervat word.
Junie 2014: 1110113Y ontdek
Oktober 2014: gekies as moontlike teiken (Potential Target 1 of PT1) vir New Horizons
Maart 2015: genoem 2014 MU69
Junie & Julie 2017: ster-okkultasies 
13 Maart 2018: kry bynaam Ultima Thule
1 Januarie 2019: die New Horizons-ruimtetuig se verbyvlug
Al hoe nader aan Ultima Thule . . .
↑ 1,0 1,1 1,2 1,3 “JPL Small-Body Database Browser: 486958 (2014 MU69)”. Jet Propulsion Laboratory. URL besoek op 15 Maart 2017.
↑ 2,0 2,1 “486958 (2014 MU69)”. Minor Planet Center. URL besoek op 15 Maart 2017.
↑ 3,0 3,1 3,2 3,3 3,4 “New Horizons Chooses Nickname for ‘Ultimate’ Flyby Target”. Nasa: 13 Maart 2018. URL besoek op 13 Maart2018.
↑ 4,0 4,1 4,2 4,3 4,4 4,5 4,6 Talbert, Tricia (28 Augustus 2015). “NASA's New Horizons Team Selects Potential Kuiper Belt Flyby Target”. Nasa. URL besoek op 4 September 2015.
↑ 5,0 5,1 Emily Lakdawalla (15 Oktober 2014). “Finally! New Horizons has a second target”. Planetary Society blog. Planetary Society.
↑ 6,0 6,1 Marc W. Buie (15 Oktober 2014). “New Horizons HST KBO Search Results: Status Report”. Space Telescope Science Institute.
↑ Marc W. Buie. “Orbit Fit and Astrometric record for 486958”. SwRI (Space Science Department). URL besoek op 2018-02-18.
↑ Alan Stern (Augustus 2015). “OPAG: We Did It!”. Presentation to the Outer Planets Assessment Group (OPAG) of the Lunar and Planetary Institute. Universities Space Research Association.
↑ 9,0 9,1 9,2 Emily Lakdawalla (1 September 2015). “New Horizons extended mission target selected”. Planetary Society blog. Planetary Society.
↑ 10,0 10,1 “MPC/MPO/MPS Archive”. Minor Planet Center. URL besoek op 24 November 2017.
↑ 12,0 12,1 “Hubble Survey Finds Two Kuiper Belt Objects to Support New Horizons Mission”. HubbleSite news release. Space Telescope Science Institute: 1 Julie 2014.
↑ “NASA's Hubble Telescope Finds Potential Kuiper Belt Targets for New Horizons Pluto Mission”. HubbleSite. 15 Oktober 2014.
↑ Wall, Mike (15 Oktober 2014). “Hubble Telescope Spots Post-Pluto Targets for New Horizons Probe”. Space.com.
↑ Stern, Alan (28 April 2017). “No Sleeping Back on Earth!”. URL besoek op 2017-09-18.
↑ 16,0 16,1 “Help Nickname New Horizons’ Next Flyby Target”. Nasa: 6 November 2017.
↑ Gebhardt, Chris (2 Januarie 2019). “2014 MU69 revealed as a contact binary in first New Horizons data returns”. URL besoek op 2 Januarie 2019.
↑ Grossman, Lisa (2 Januarie 2019). "New Horizons shows Ultima Thule looks like a snowman, or maybe BB-8". Science News. Society for Science & the Public. It’s a snowman, if it’s anything at all.
↑ 19,0 19,1 Chang, Kenneth (8 Augustus 2017). "Chasing Shadows for a Glimpse of a Tiny World Beyond Pluto". The New York Times. Besoek op 9 Augustus 2017.
↑ 22,0 22,1 22,2 “Mission Support of the New Horizons 2014 MU69 Encounter via Stellar Occultations”. URL besoek op 27 Julie 2017.
↑ “2014MU69 occultation campaign”. URL besoek op 27 Julie 2017.
↑ 24,0 24,1 “KBO Chasers”. URL besoek op 27 Julie 2017.
↑ “June 3rd got the hazard search we wanted done but didn't put telescopes in the right place because back then we didn't have the MU69 orbit prediction well enough in hand. Subsequent HST June–July data helped with that.”. 20 Julie 2017.
↑ “The #mu69occ campaign: Occam's razor wins again...”. 21 Julie 2017.
↑ “SOFIA to Make Advance Observations of Next New Horizons Flyby Object”. 10 Julie 2017.
↑ “SOFIA in Right Place at Right Time to Study Next New Horizons Flyby Object”. 11 Julie 2017.
↑ 33,0 33,1 “NASA's New Horizons Team Strikes Gold in Argentina”. 19 Julie 2017.
↑ “2014 MU69 presentation”.
↑ “New Horizons' Next Target Just Got a Lot More Interesting”. 3 Augustus 2017.
↑ Alan Stern (8 Augustus 2017). “The PI's Perspective: The Heroes of the DSN and the 'Summer of MU69'”. New Horizons – NASA. URL besoek op 8 Augustus 2017.
↑ 38,0 38,1 "New Horizons team prepares for stellar occultation ahead of Ultima Thule flyby". Space Daily. Besoek op 2018-08-02.
↑ “New Horizons Team Reports Initial Success in Observing Ultima Thule”. JHUAPL: 4 Augustus 2018.
↑ 40,0 40,1 Bill Keeter (6 September 2018). “New Horizons Team Successfully Observes Next Target, Sets the Stage for Ultima Thule Flyby”. Nasa.
↑ Buie, Marc (9 Februarie 2018). “New Horizons support observations for 2014MU69 encounter - HST Proposal 15450”. NASA.
↑ 43,0 43,1 “JPL Horizons”. JPL.
↑ 48,0 48,1 48,2 48,3 48,4 48,5 (12 Desember 2017) “New Horizons Explores the Kuiper Belt”. 2017 American Geophysical Union (AGU) Fall Meeting in New Orleans: 12-15. Besoek op 26 Desember 2018.
↑ “Asteroid 2014 MU69”. The Sky Live. URL besoek op 11 November 2015.
↑ “New Horizons Files Flight Plan for 2019 Flyby”. Applied Physics Laboratory: 6 September 2017.
↑ “Ultima in View”. 2018-08-28. URL besoek op 2018-09-03.
↑ “Ultima in View: NASA’s New Horizons Makes First Detection of Kuiper Belt Flyby Target”. Nasa: 28 Augustus 2018.
↑ “NASA's New Horizons Spacecraft Takes the Inside Course to Ultima Thule”. JHUAPL: 18 December 2018.
↑ 57,0 57,1 Lakdawalla, Emily (17 December 2018). “What to Expect When New Horizons Visits 2014 MU69, Ultima Thule, And When We Will Get Pictures”.
↑ Foust, J. (1 Januarie 2019). “New Horizons completes flyby of Ultima Thule”. SpaceNews.
Wikimedia Commons het meer media in die kategorie (486958) 2014 MU69.
Ontsluit van "https://af.wikipedia.org/w/index.php?title=(486958)_2014_MU69&oldid=1894556"